ນັກຄົ້ນຄວ້າກ່າວວ່າ ການກວດຫາໂຣກມະເຮັງ ໃນຮວຍໄຂ່ ບໍ່ຈໍາເປັນ (ເບິ່ງວີດີໂອ ລາວ/ອັງກິດ)
ການຄົ້ນຄວ້າໃໝ່ສະແດງໃຫ້ເຫັນວ່າ ການກວດຫາໂຣກມະເຮັງຮວຍໄຂ່ໃນມົດລູກ ບໍ່ໄດ້ປ້ອງກັນໃຫ້ລອດພົ້ນຈາກການເສຍຊີວິດໄດ້ ແລະອາດພາໃຫ້ມີການຜ່າຕັດບໍ່ຈໍາເປັນ.
ການສຶກສາຄົ້ນຄວ້າໃໝ່ ໄດ້ສະແດງໃຫ້ເຫັນວ່າ ການກວດຫາໂຣກມະເຮັງຮວຍໄຂ່ໃນມົດ ລູກຂອງຜູ້ຍິງ ບໍ່ໄດ້ປ້ອງກັນໃຫ້ລອດພົ້ນຈາກການເສຍຊີວິດໄດ້ ແລະອາດຈະເປັນການສົ່ງ ເສີມໃຫ້ມີການຜ່າຕັດໂດຍບໍ່ຈໍາເປັນ ນໍາອີກ ຜູ້ສື່ຂ່າວຂອງວີໂອເອ Carol Pearson ມີລາຍງານກ່ຽວກັບເລື່ອງນີ້ ຊຶ່ງວັນນະສອນຈະນໍາມາສະເໜີທ່ານ ໃນອັນດັບຕໍ່ໄປ ແມ່ຂອງນາງ Marsha Rifkin ຮູ້ຈັກວ່າ ລາວເປັນໂຣກມະເຮັງຮວຍໄຂ່ ກໍເມື່ອຕອນ ມັນຊ້າເກີນໄປແລ້ວ ນາງ Marsha Rifkin ເວົ້າວ່າ: ແມ່ຂອງລາວໄດ້ເສຍຊີວິດໄປຍ້ອນໂຣກມະເຮັງຮວຍໄຂ່ ປະລູກ ສາວໄວ້ 5 ຄົນ ຊຶ່ງໃນແຕ່ລະປີ ພວກເຂົາເຈົ້າຕ້ອງໄປກວດຫາ ໂຣກມະເຮັງນີ້ ໂຣກມະເຮັງຮວຍໄຂ່ເປັນນຶ່ງໃນພວກໂຣກມະເຮັງ ທີ່ພາໃຫ້ແມ່ຍິງເສຍຊີວິດຫລາຍ ທີ່ສຸດ ແຕ່ຖ້າຫາກວ່າໄດ້ຖືກກວດພົບຕັ້ງແຕ່ຫົວທີ ໂອກາດທີ່ຈະມີຊີວິດຢູ່ລອດໄດ້ ເຖິງ 5 ປີແມ່ນມີຮອດ 90% ພວກຜູ້ຍິງສ່ວນໃຫຍ່ທີ່ຖືກກວດພົບວ່າ ເປັນມະເຮັງ ໃນຮວຍໄຂ່ ກໍຕໍ່ເມື່ອພະຍາດໄດ້ລຸກລາມຂຶ້ນເຖິງຂັ້ນອັນຕະລາຍແລ້ວ ແລະໂອກາດ ທີ່ຈະມີຊີວິດຢູ່ລອດໄດ້ຕື່ມອີກຮອດ 5 ປີ ແມ່ນຫລຸດລົງມາເຫລືອພຽງ 30% ການ ກວດໂດຍໃຊ້ ເຄື່ອງຟັງຄື້ນສຽງ ຫລື Ultrasound ເປັນເຄື່ອງມືຊະນິດນຶ່ງທີ່ໃຊ້ໃນ ການກວດຫາໂຣກມະເຮັງຊະນິດນີ້ ພວກທ່ານໝໍທັງຫລາຍຍັງໃຊ້ການກວດເລືອດ ເພື່ອກວດຫາພະຍາດນີ້ຄືກັນ ແຕ່ວ່າ ມາບັດນີ້ ການສຶກສາຄົ້ນຄວ້າໃຫຍ່ບັ້ນໃໝ່ ພົບວ່າ ການກວດຜູ້ຍິງທີ່ບໍ່ເຄີຍມີປະຫວັດ ຫລືມີອາການບົ່ງບອກວ່າເປັນພະຍາດນີ້ ທີ່ຈິງແລ້ວແມ່ນບໍ່ມີປະໂຫຍດຫຍັງໝົດ ດຣ ຊອນດຣາ ບາຍສ໌ (Saundra Buys) ຜູ້ອໍານວຍການສະຖາບັນໂຣກມະເຮັງ ຮັ້ນສະແມນ (Huntsman) ທີ່ນະຄອນ Salt Lake ຊີຕີ້ ລັດຢູທາ ໃຫ້ຂໍ້ສັງເກດວ່າ: Dr Buys ແລະນັກຄົ້ນຄວ້າຄົນອື່ນໆອີກຫລາຍຄົນ ໄດ້ທຳການສຶກສາບັ້ນນຶ່ງ ທີ່ມີຜູ້ຍິງ ເຂົ້າຮ່ວມ 78 ພັນຄົນ ອາຍຸໃນລະຫວ່າງ 55 ຫາ 74 ປີ ພວກເຂົາເຈົ້າໄດ້ສຸ່ມເລືອກ ພວກແມ່ຍິງທີ່ເຂົ້າຮ່ວມການຄົ້ນຄວ້າ ໃຫ້ໄປກວດຫາໂຣກມະເຮັງປະເພດນີ້ປະຈໍາປີ ສ່ວນພວກທີ່ເຫລືອນັ້ນ ກໍໃຫ້ດູແລສຸຂະພາບແບບປົກກະຕິ ບໍ່ມີຜູ້ຍິງຄົນໃດໃນນັ້ນເຄີຍ ມີປະຫວັດ ຫລືວ່າມີອາການເປັນໂຣກມະເຮັງຮວຍໄຂ່ເຖິງແມ່ນວ່າຜູ້ຍິງບາງຄົນ ໃນທັງ ສອງກຸ່ມ ໄດ້ເລີ້ມເປັນພະຍາດນີ້ໃນຊ່ວງເວລາທີ່ເຂົ້າຮ່ວມການຄົ້ນຄວ້ານັ້ນ Dr Buys ເວົ້າວ່າ ຄວາມຈິງແລ້ວການ ກວດຫາໂຣກນີ້ແມ່ນ ພາໃຫ້ມີຜົນເສຍ ຫລາຍກວ່າຜົນໄດ້ ຊຶ່ງທ່ານນາງອະທິ ບາຍວ່າ 10% ຂອງພວກຜູ້ຍິງທີ່ໄດ້ ກວດຫາພະຍາດນີ້ ປາກົດວ່າມີຜົນການ ກວດທີ່ຜິດພາດ ທີ່ບອກວ່າເຂົາເຈົ້າເປັນ ມະເຮັງຮວຍໄຂ່ ຊຶ່ງໄດ້ພາໃຫ້ມີການຜ່າ ຕັດທີ່ບໍ່ຈໍາເປັນ ໃນບາງກໍລະນີແລະພາ ໃຫ້ມີໂຣກແຊກຊ້ອນ ອາການຂອງ ໂຣກມະເຮັງຮວຍໄຂ່ແມ່ນຄືກັນກັບອາ ການຂອງພວກທີ່ມີບັນຫານໍາລະບົບ ຍ່ອຍອາຫານຫລື ກ່ຽວກັບພົກຍ່ຽວ ມັນອາດໂຮມມີອາການປວດແອວຫລື ປວດກະດູກສະໂພກ ພວກນັກຄົ້ນຄວ້າໄດ້ແນະນໍາໃຫ້ພວກ ຜູ້ຍິງລາຍງານການປ່ຽນແປງໃດໆໃຫ້ທ່ານໝໍຂອງພວກເຂົາເຈົ້າຊາບ ເພື່ອວ່າຖ້າຫາກ ພວກເຂົາເຈົ້າເປັນໂຣກມະເຮັງຮວຍໄຂ່ແທ້ໆ ມັນອາດຈະກວດພົບເຫັນແຕ່ຫົວທີ ການສຶກສາຄົ້ນຄວ້ານີ້ ໄດ້ຖືກພິມອອກເຜີຍແຜ່ໃວາລະສານຂອງສະມາຄົມການແພດ ອາເມຣິກັນ ຫລື